Зыужьыныгъэм папщIэ
Къэбэрдей-Балъкъэрым и Iэтащхьэм и унафэкIэ КъБР-м и Правительствэм и УнафэщI Хьэсанэ Руслан министр гуп и гъусэу лэжьыгъэ IуэхукIэ Москва щыIэщ. Ахэр йолэжь 2016 гъэ пщIондэ ягъэхьэзыра зыуэ щыт федеральнэ программэхэм Къэбэрдей-Балъкъэр Республикэр зэрыхэтыну щIыкIэхэр убзыхуным.
Хьэсанэ Руслан зэрыжиIамкIэ, федеральнэ программэхэм хэтыным и пIалъэр ди республикэм фIыуэ ещIэ. Зыуэ щыт федеральнэ программэхэм хэткIэрэ ди лъахэм мылъку хъарзынэ къыIэрыхьащ федеральнэ бюджетым къыхэкIыу.
Иджыри апхуэдэ зэгурыIуэныгъэхэр зэращIылIэ унэ зэтетхэр зэгъэпэщыжыным, агропромышленнэ Iуэхум зегъэужьыным, школыщIэхэр ухуэным, узыншагъэр хъумэн IэнатIэр ипэкIэ гъэкIуэтэным ехьэлIауэ.
Шыпш Даянэ.
